
Domm 1-4.

Éjszakai fotózás Szegeden. Utcalámpák, kivilágított épületek, Dóm látképe a Belvárosi hídról, alattam a Tiszán visszatükröződő utcafények.
Kísérletezés rövid, illetve hosszú záridővel. Fix pontról és instabil kézzel. A bemozdított képeken az erősebb, illetve gyengébb fények ritmusokat, kompozíciókat alkottak. Pár kép elkészítése után már tudtam, hogy a fények hol és hogyan helyezkednek el. A bemozdult képeket elkezdtem tudatosan komponálni, a záridőt fokozatosan növeltem 4 másodpercről 15 másodpercre. A bemozdulásra rásegítettem az objektív fókusztávolságának megváltoztatásával. Természetesen a bemozdítást és az objektív variálását próbáltam ritmikusan összhangba hozni. A variációkat különböző fázisokban cserélgettem, egyszerre bemozdítottam.
A fények, mint a hang rezgései, vibrálták be a sötétséget. A harang hosszú, beremegő kongására emlékeztetett. Hangutánzó szóval „konng”, amelyből született a cím, a képen látható Dóm után; „domm”. 



